ROMÂNIA

JUDEȚUL CLUJ

COMUNA VALEA IERII

CONSILIUL LOCAL

H O T Ă R Â R E

Cu privire la aprobarea unei plăți către SC Diferit SRL reprezentând penalități de întârziere și cheltuieli de judecată conform Sentinței Civile nr.2283/2019 a Judecătoriei Turda rămasă definitivă prin Decizia Civilă nr.113/2020 a Tribunalului Specializat Cluj

 Consiliul Local al comunei Valea Ierii întrunit în ședința ordinară din data de 28 ianuarie 2021,

 Văzând referatul nr.168/18.01.2021 întocmit de primarul comunei Valea Ierii precum și raportul nr.169/28.01.2021 întocmit de d-na Ilea Nicoleta -consilier,

 Luând cunoștință de :

* Art.622 și următoarele din Codul de procedură civilă din 2010 cu modificările ulterioare;
* Art.22, art.163, alin.(1) și (9) din Codul de procedură fiscală din 2015, cu modificările și completările ulterioare;
* Art.1, art.2 și art.4 din O.G.nr.22/2002 privind executarea obligațiilor de plată ale instituțiilor publice, stabilite prin titluri executorii, cu modificările ulterioare;
* Sentința Civilă nr.2283/8.07.2019 pronunțată de Judecătoria Turda în dosar nr.8355/328/2018, rămasă definitivă ca urmare a respingerii recursului Comunei Valea Ierii prin Decizia Civilă nr.113/21.12.2020 pronunțată de Tribunalul Specializat Cluj în dosar nr.8355/328/2018\*;

 În baza prevederilor art.129, alin.(2), lit.b), alin.(4), lit.a) din O.U.G.nr.57/2019 privind Codul administrativ, cu modificările și completările ulterioare,

 În temeiul art.196, alin.(1), lit. a) din O.U.G. nr.57/2019 privind Codul administrativ, cu modificările și completările ulterioare,

H O T Ă R Ă Ș T E:

 Art.1. Se aprobă plata din bugetul local a sumei de 171.593,8 lei reprezentând cheltuieli de judecată și penalități de întârziere, acordate în baza Sentinței Civile nr.2283/8.07.2019 pronunțată de Judecătoria Turda în dosar nr.8355/328/2018, rămasă definitivă ca urmare a respingerii recursului Comunei Valea Ierii prin Decizia Civilă nr.113/21.12.2020 pronunțată de Tribunalul Specializat Cluj în dosar nr.8355/328/2018\* , către SC Diferit SRL, cu sediul în Cluj-Napoca, B-dul Muncii, nr.18, județul Cluj.

 Art.2. Cu ducerea la îndeplinire a prezentei hotărâri se încredinţează primarul comunei Valea Ierii și doamna Ilea Nicoleta -consilier.

 Președinte de ședință, Contrasemnează:

 Vasile Pețan Secretar general al comunei,

 Nelia-Crenguța Mariș

**Nr. 5 din 28.01.2021**

*Prezenta hotărâre a fost adoptată cu respectarea prevederilor legale privind majoritatea de voturi, astfel:9 voturi “pentru” și \_0\_ voturi ”împotrivă”.Consilieri locali prezenţi: 9 din totalul de 9 consilieri locali în funcţie.*